|  |  |  |
| --- | --- | --- |
| Peter og Jesus | |  |
| Post 1 | Fiskelek | |
| **Budskap:** Jesus ber Peter om å følge ham for å bli «menneskefisker»  **Fortell «Peter blir menneskefisker»:**  Peter og vennene hans var slitne. De hadde fisket hele natten, men ikke fått en eneste fisk. Nå ordnet de garnene sine mens de hørte på Jesus. Jesus sto i båten til Peter, og fortalte menneskene på stranden om Gud.  Jesus ba Peter om å ro ut og prøve å fiske på nytt. Peter og vennene hans visste godt at når det var lyst var det vanskelig å få fisk. Likevel rodde de ut for å fiske. Da de kom til dypt vann, kastet de garnet uti. Nå fikk de så mye fisk at båten nesten sank! Jesus sa til Peter: «Bli med meg! Fra nå av skal du fange mennesker»». (Peter og vennene solgte fisken, og de tjente nok til å ta vare på familiene sine, selv om de ble med Jesus.)  **Gjør:**  Fiske med stang (pinne og tråd), fra galleriet og ned i kirkesalen. | **Du trenger:**  Fiskestenger (pinner), hyssing, små konfektposer eller lignende med tre seigmenn.  **Du gjør:**  Barnet får en fiskestang, og får fiske ned i kirkesalen. Medhjelperen din henger på fangsten.  Du forteller barnet at Jesus ba Peter om å være menneskefisker. | |
| Bibelfortellingen finner du i Lukas 5, 1-11  **Bibelvers: Luk. 5, 10b.**  Men Jesus sa til Simon: «Vær ikke redd! Fra nå av skal du fange mennesker.» | | |

|  |  |  |
| --- | --- | --- |
| PETER OG JESUS | |  |
| Post 2 | St. Peterfisk kjeks | |
| **Budskap:** Jesus hjelper oss slik han hjalp Peter (dessuten er det gøy lære om referanser til bibelfortellingene «ute i verden»)  **Gjør**: *Vis bildet av St.Petersfisken, og fortell hva den heter, og at de skal få høre om historien den er oppkalt etter*.  **Fortell** «**Peter og tempelskatten»:**  Noen av lederne i byen kom bort til Peter og spurte om hvorfor Jesus ikke betalte penger til kirken (tempelskatt). Peter sa at selvsagt skulle Jesus betale penger. Men Jesus fortalte Peter at de ikke trengte å betale, men for at prestene ikke skulle bli sure på dem, sa Jesus at Peter skulle gå og fiske, og så gi prestene det som var i den første fisken han fikk. Peter fikk fisk, og inn i fisken var det en sølvmynt. Nå kunne Peter gi mynten som tempelskatt til prestene.  **Gjør**:  Vis barna bilde og spør hvorfor de tror den har fått navnet sitt.  Lag kjeks med barna. | **Du trenger:**   * Bilde av st. Peterfisken * Pepperkakedeig eller en annen kjeksdeig * Kakeutstikkere med fiskeform   **Du gjør:**  Lag kjeks med fiskeform med barna.  Om fisken  St. Petersfisken er en god matfisk. Den har fått navnet fordi den har et rundt merke midt på kroppen Se mer om fisken : [Sanktpetersfisk – Store norske leksikon (snl.no)](https://snl.no/Sanktpetersfisk) | |
| Bibelfortellingen finner du i Matteus 17, 24 - 27  **Bibelvers: Matt. 17: 27**  Men for at vi ikke skal støte dem, så gå ned til sjøen og kast ut et snøre! Ta den første fisken du trekker opp, og når du åpner gapet på den, vil du finne en sølvmynt. Den skal du gi til dem for meg og deg. | | |

|  |  |  |
| --- | --- | --- |
| PETER OG JESUS | |  |
| Post 3 | Fisken smykker | |
| **Budskap:** Peter forstod at Jesus var Messias, han som Gud hadde lovet skulle komme og redde menneskene.  **Fortell «Jesus er Messias»:**  Jesus og disiplene gikk rundt og fortalte menneskene de møtte om Gud. En dag spurte Jesus disiplene sine om hvem folk mente han var. De svarte at folk mente han var en profet. Da spurte Jesus om hvem disiplene trodde at han var. Peter hadde vært sammen med Jesus en god stund, og sett hva Jesus hadde gjort og hørt hva han hadde fortalt. Så da Jesus spurte, svarte Peter: «Du er Messias - den som Gud har sendt for å redde oss».  Et av de aller eldste symbolene for de første kristne var en fisk. Det er fordi den første bokstaven i hvert ord i Jesus Kristus Guds sønn på gresk, til sammen danner ordet *ikhthys*, som betyr fisk på gresk. I tillegg var mange av disiplene fiskere, og Jesus sa at de skulle være menneskefiskere.  **Gjør:** Lage smykke med den kristne fisken symbolet | **Du trenger**:  Tynne lærreimer, og ståltråd eller lignende som lett lar seg forme, evt. perler  **Du gjør**: Lage smykke med den kristne fisken symbolet    Denne lenken finner du noen eksempler:  [Forty Days of Crafts: Ichthus Fish Ornament – Eerdlings](https://eerdlings.com/forty-days-of-crafts-ichthus-fish-ornament/)  (Eller søk: ichthus - christian fish crafts) | |
| Bibelfortellingen finner du i Matteus 16, 13 - 20  **Bibelvers: Matt. 13: 16**  Da svarte Simon Peter: «Du er Messias, den levende Guds Sønn.» | | |

|  |  |  |
| --- | --- | --- |
| PETER OG JESUS | |  |
| Post 4 | Gå på vannet | |
| **Budskap:** Jesus hjelper oss    **Fortell Peter og Jesus går på vannet:**  Peter og vennene hans satt i båten på vei hjemover. Jesus hadde blitt igjen for å be til Gud. Det hadde vært en slitsom dag. Jesus hadde undervist og gjort folk friske.  Plutselig så Peter og vennene hans at det kom en person gående på vannet, og de ble redde. Tenk om det var et spøkelse! Men da personen kom nær nok så de at det var Jesus, og Jesus sa «Ikke vær redde, det er meg!»  Peter ville være sammen med Jesus. «Si at jeg kan komme til deg på vannet» sa han, og Jesus ba ham om å komme. Peter så på Jesus. Han gikk ut av båten. Han gikk på vannet! Men det blåste veldig, og Peter ble redd. Han sluttet å se på Jesus, og så i stedet for på bølgene. Da begynte han å synke. Heldigvis var Jesus der, og Jesus dro Peter opp igjen. Sammen gikk de tilbake til båten.  **Gjøre**: Gå på vannet | **Du trenger**:  Maizenna store mengder  Badekar/plaskebasseng  **Du gjør**:  Før barna kommer: bland nok maizenna og vann. Maizenna og vann blir til en ikke-Newtonsk væske, og kan skifte mellom å være væskeform og fastform. Dersom man går litt hardt så blir den fast, men står man stille synker man ned.  Du finner oppskrift og forklaring på denne lenken: [Eksperimenter med væsker (nysgjerrigper.no)](https://www.nysgjerrigper.no/eksperimenter/vaesker/). (Eller søk «eksperimenter med ikke newtonsk væske / non-newtonian)  Sammen med barna: La barna forsøke «å gå på vannet». De skal forsøke å trampe litt hardt når de går på maizenna blandingen. Synker de gjennom eller klarer de å «gå på vannet»? | |
| Bibelfortellingen finner du i Matteus 14, 22-32  **Bibelvers: Matt. 14: 28-29**  Da sa Peter til ham: «Herre, er det deg, så si at jeg skal komme til deg på vannet.» «Kom!» sa Jesus. Peter steg ut av båten og gikk på vannet bort til Jesus. | | |

|  |  |  |
| --- | --- | --- |
| PETER OG JESUS | |  |
| Post 5 | Fotspor | |
| **Budskap:** Peter vil gi Jesus hele seg  **Fortell**:  Det var påske, og Jesus og disiplene skulle spise påskemåltidet sammen. I rommet stod det en tønne med vann klar slik at tjeneren kunne vaske gjestenes føtter. Men det var ikke noen tjener der. Jesus bøyde seg ned og begynte å vaske disiplenes føtter.  Peter protesterte, men Jesus fortalte at det var nødvendig for at Peter skulle tilhøre ham. Da sa Peter: «Ikke vask bare føttene mine, Jesus, vask hendene og hodet mitt også. Jeg vil være din, jeg vil gå med deg!». Jesus sa at det holdt med føttene, og så lot Peter Jesus vaske føttene hans.  **Gjøre**: Skriv en bønn på et fotspor. | **Du trenger:**   * papir/kartong, tusjer, saks   **Du gjør:**  Lag et omriss av føttene til barna.  Klipp ut fotsporet og la barna skrive en bønn  eller «Jeg vil følge deg» eller noe tilsvarende.  Dette er tenkt som en bønneaktivitet. | |
| Bibelfortellingen finner du i Joh. 13, 3 – 15  **Bibelvers: Joh. 13: 9**  Da sier Peter: «Herre, ikke bare føttene, men hendene og hodet også!» | | |

|  |  |  |
| --- | --- | --- |
| PETER OG JESUS | |  |
| Post 6 | Lage hane | |
| **Budskap:** Peter angret på at han nektet for at han kjente Jesus.  **Fortell «Peter og hanen»:**  Da Jesus ble tatt til fange stakk de fleste av vennene hans av, men Peter snek seg etter til dem helt til huset der de tok med Jesus. Peter fikk plass rundt bålet for å varme seg, og snakket med de som var der. En jente kjente ham igjen og sa: “Du var med Jesus!”, men Peter var redd og nektet. Han gikk litt bort fra bålet, men der kjente en annen ham igjen og spurte om han var en av disiplene til Jesus. igjen nektet Peter. Enda en gang kom det noen bort til Peter. De sa at de kjente igjen dialekten hans, og var sikker på at Peter var en av vennene til Jesus. Men Peter sa “Jeg kjenner ikke den mannen” Da gol en hane, og Peter husket på at Jesus hadde fortalt ham “Før hanen galer, skal du fornekte meg tre ganger” Peter ble veldig lei seg, og løp ut mens han gråt.  **Gjøre:** Lag en hane | **Du trenger:**   * det du trenger for å lage en hane… * (for eksempel forskjellig farget kartong, lim, øyne, doruller eller andre pappruller)   **Du gjør:** Lag en hane  Ingen bildebeskrivelse er tilgjengelig. Bildet er lånt fra hjemmesiden til [North Scottsdales Methodist Church, Childrens ministry](http://www.nsumckids.info/noah.html)    Du kan også finne ideer her: [Mal til å lage haner av sirkler og trekanter](https://wehavekids.com/education/Printable-Rooster-Crafts-for-Kids-Templates-and-Patterns-for-Coloring-Pages-Bookmarks-and-Ornaments) | |
| Bibelfortellingen finner du i Matteus 26, 69-75  **Bibelvers: Matt. 26: 75**  Da husket Peter det Jesus hadde sagt til ham: «Før hanen galer, skal du fornekte meg tre ganger.» Og han gikk ut og gråt bittert. | | |

|  |  |  |
| --- | --- | --- |
| PETER OG JESUS | | Et bilde som inneholder Font, Grafikk  Automatisk generert beskrivelse |
| Post 7 | Hinderløype | |
| **Budskap:** Det viktigste er å fortelle om Jesus.  **Fortell «Peter helbreder en lam mann»:**  Jesus hadde dratt tilbake til himmelen. Peter og Johannes var på vei til tempelet for å be. Da de gikk gjennom tempelporten, så de en lam mann som tigget penger fra dem som kom til tempelet.  Peter sa til mannen: “Sølv eller gull har jeg ikke, men det jeg har, vil jeg gi deg. I Jesu’ navn: Reis deg opp og gå!” Peter tok mannen i hånden og hjalp ham opp på beina. Mannen var frisk! Han takket og sang til Gud for at han var blitt bra. De som så ham, ble veldig forbauset. Mange skjønte at fortellingene Peter og vennene fortalte om var sanne.  **Gjøre:** Prøv å være lam i beina. | **Du trenger:**   * Hindre med ulike vanskegrad * Skjerf eller tau til å binde sammen beina til barna   **Du gjør:**  Barna skal komme seg gjennom hindrene med beina bundet (lam). De får altså kun bevege seg ved hjelp av armene. | |
| Bibelfortellingen finner du i Apostlenes Gjerninger kap. 3, 1 -10  **Bibelvers: Apg. 3: 6**  Men Peter sa: «Sølv eller gull har jeg ikke, men det jeg har, vil jeg gi deg. I Jesu Kristi nasareerens navn: Reis deg og gå!» | | |

|  |  |  |
| --- | --- | --- |
| PETER OG JESUS | | Et bilde som inneholder Font, Grafikk  Automatisk generert beskrivelse |
| Post 8 | Bål | |
| **Budskap:** Jesus lar oss begynne på nytt – hver gang!  **Fortell «Peter og Jesus på stranden»**  En morgen etter at Jesus hadde dødd og stått opp igjen, var Peter og vennene ute og fisket. Da de kom til land, så de Jesus og et bål, og i glørne lå det brød og fisk som de fikk spise. Da de hadde spist sa Jesus til Peter: “Peter elsker du meg?” Peter svarte: “Ja, Jesus, du vet jeg elsker deg”. Jesus svarte: “Pass på lammene mine”. Tre ganger spurte Jesus om Peter elsket ham, og tre ganger fikk Peter svare at han elsket Jesus. Slik fikk Peter sagt unnskyld for at han ikke hadde turt å si at han var en av Jesu disipler da Jesus var blitt tatt til fange. Peter ble lederen for de kristne.  **Gjøre:** Gi noe du er lei deg for til Jesus. Feir at Jesus lar deg begynne på nytt! | **Du trenger:** bålpanne, grillpinner, mashmallows, papirlapper, tusjer.  **Du gjør:**  La barna skrive en lapp med noe de har lyst til å si unnskyld for eller er lei seg for, og så kaste lappen på bålet.  Si at Jesus tilgir oss og lar oss starte på nytt når vi har gjort noe dumt, akkurat slik han gjorde for Peter.  La barna feire at Gud lar oss starte på nytt med å grille en marshmallow | |
| Bibelfortellingen finner du i Johannes 21, 9-15  **Bibelvers: Joh. 21, 15**  Da de var ferdige med måltidet, sier Jesus til Simon Peter: «Simon, sønn av Johannes, elsker du meg mer enn disse?» Han svarte: «Ja, Herre, du vet at jeg har deg kjær.» Jesus sier til ham: «Fø lammene mine!» | | |

|  |  |  |
| --- | --- | --- |
| PETER OG JESUS | | Et bilde som inneholder Font, Grafikk  Automatisk generert beskrivelse |
| Post 9  Ute | Kaste med livline | |
| **Budskap:** Peter kjente igjen Jesus. Jesus hjalp Peter.  **Fortell «Kast garnet på andre siden»**  En morgen etter at Jesus var død, kom Peter og vennene tilbake etter å ha vært ute hele natten for å fiske. De trengte fisk som de kunne selge for å få penger til familiene sine, men de hadde ikke fått noe.  Da så de en mann som sto på stranden. Han spurte om de hadde fått noe fisk. “Nei” svarte Peter. Mannen ba dem kaste garnet over på høyre side av båten. Peter og vennene syntes det var rart, men gjorde som mannen sa. Garnet ble så fullt av fisk at de ikke klarte å dra det inn i båten. Da skjønte Peter at det var Jesus, og Peter ble så glad at han hoppet rett ut i vannet og svømte i land for å møte Jesus.  **Gjøre:** Kaste livline (kaste garnet på nytt) | **Du trenger:**  Livline og bøtter eller noe annet som kan være blink  **Du gjør:**  Kaste med livline  prøve å treffe blinken | |
| Bibelfortellingen finner du i Johannes 21, 1-8  **Bibelvers: Joh. 21, 6-7**  «Kast garnet ut på høyre side av båten, så skal dere få», sa Jesus. De kastet garnet ut, og nå klarte de ikke å dra det opp, så mye fisk hadde de fått. Disippelen som Jesus hadde kjær, sa da til Peter: «Det er Herren.» | | |

|  |  |  |
| --- | --- | --- |
| PETER OG JESUS | | Et bilde som inneholder Font, Grafikk  Automatisk generert beskrivelse |
| Post 10 | Gale professoren | |
| **Budskap:** Fortellingene om Jesus er for alle  **Fortell « Ildtunger og forskjellige språk på pinsefestens dag»**  En uke etter at Jesus hadde dratt tilbake til himmelen, var Peter og mange andre samlet i Jerusalem. De ba til Gud. Plutselig kom det ildtunger fra himmelen som satte seg på hodene deres.  Alle begynte å snakke forskjellige språk, og de gikk ut og fortalte om Jesus. Selv om de som hørte på kom fra mange ulike land og snakket forskjellige språk, forsto alle som hørte på det som ble sagt. Folk ble forundret over at de forsto det som ble sagt, og lurte på om noe var galt.  Men Peter fortalte at Gud hadde fikset det sånn at alle skulle få høre om Jesus. Både den dagen og i dagene etterpå var det mange som begynte å tro på Jesus og ville bli døpt.  **Gjøre:** Lek med ild – lage «ildtunger» | **Du trenger:**  Appelsinskall og stearinlys og  Coffemate og stearinlys  **Du gjør:**  Kast litt coffemate pulver på lyset eller skvis appelsinskallet mot stearinlyset. Da vil det flamme opp.  Søk på youtube: «Coffee creamer in fire»  [Coffee creamer in fire. #physics #stem #science #physicsdemo (youtube.com)](https://www.youtube.com/watch?v=qltJvUkQBgM)  Søk på youtube: «Orange peel in fire» eller «Orange peel explosion»  [ORANGE PEEL EXPLOSION - COOL SCIENCE EXPERIMENT (youtube.com)](https://www.youtube.com/watch?v=kUWmWy_Nizg) | |
| Bibelfortellingen finner du i Apostlenes Gjerninger kap. 2, 1-16.  **Bibelvers: Apg. 2: 2-4**  Plutselig lød det fra himmelen som når en kraftig vind blåser, og lyden fylte hele huset hvor de satt. Tunger som av ild viste seg for dem, delte seg og satte seg på hver enkelt av dem. Da ble de alle fylt av Den hellige ånd, og de begynte å tale på andre språk etter som Ånden ga dem å forkynne. | | |

|  |  |  |
| --- | --- | --- |
| PETER OG JESUS | | Et bilde som inneholder Font, Grafikk  Automatisk generert beskrivelse |
| Post 11 | Ansiktsmaling | |
| **Budskap:** Gud gjør ikke forskjell på folk!  **Fortell «Peter møter Kornelius»:**  Disiplene trodde at det bare var de som var jøder som kunne tro på Jesus og være kristen, men det var mange andre som hadde Jesus som helten sin.  Kornelius var ikke jøde, men hadde hørt om Jesus og blitt begeistra. Peter fikk et syn fra Gud der han så en duk med alle mulige slags dyr i. Både dyr som Gud hadde sagt man fikk spise, og dyr som man ikke skulle spise. Gud ba Peter om å slakte og spise dyrene. Mens Peter hadde synet kom tjenerne til Kornelius dit Peter var, og ba Peter om å bli med til Kornelius, siden Kornelius ville lære mer om Jesus. Peter ble med, og ble kjent med Kornelius og familien hans. Synet fikk Peter til å forstå at Gud har bestemt at alle som vil er invitert til å være med i Jesus sin fan-klubb.  **Gjøre:** Male ulike dyr for å huske på at Gud har plass til alle. | **Du trenger:** utstyr til ansiktsmaling  **Du gjør:** mal **enkle** dyremotiver på barnas ansikt (f.eks. cheek art). Ansiktsmaling er veldig populært, og barna som ikke rekker å få blir veldig lei seg.  Derfor er det viktig å finne enkle design som gjør at du ikke bruker mer enn max 5 min pr. barn, slik flest mulig kan få ansiktsmaling.  Søk opp cheek art animal  Se for eksempel [Animal Face painting Clipart #9](https://clipground.com/image-post/83159-animal-face-painting-clipart-11.jpg.html%23overlayGallery_post_83159_animal-face-painting-clipart-11.jpg) | |
| Bibelfortellingen finner du i Apostlenes Gjerninger kap. 10  **Bibelvers: Apg. 10: 34**  Da tok Peter til orde og sa: «Nå forstår jeg virkelig at Gud ikke gjør forskjell på folk, men at han fra alle folkeslag tar imot hver den som frykter ham og gjør det som er rett. | | |

|  |  |  |
| --- | --- | --- |
| PETER OG JESUS | | Et bilde som inneholder Font, Grafikk  Automatisk generert beskrivelse |
| Post 12 | Løvhytter | |
| **Budskap:** Jesus er Gud  **Fortell** «**Peter vil bygge hytte»:**  Peter, Jakob og Johannes var blitt med Jesus opp på et fjell.  Plutselig ble det veldig lyst, og det kom to personer til. Jesus begynte å snakke med dem, og da forsto Peter og vennene at det var Elia og Moses som var der.  Peter tenkte at de tre måtte ha et sted å være. Derfor sa han: “Jesus, det er godt at vi er her! La oss bygge tre hytter - en til deg, en til Moses og en til Elias”. Mens han sa det kom det en lysende sky og skygget for Elias og Moses, og Peter hørte en stemme som sa “Dette er Jesus, min sønn. Hør på ham!” Da de hørte stemmen var det bare Jesus som var der. | **Du trenger:** pinner, tau til surring, tepper  **Du gjør:** lage lavvo ved å lage åttetallsurring i toppen av pinnene, legg teppe rundt, gå inn i lavvoen og fortell fortellingen | |
| Bibelfortellingen finner du i Lukas kap. 9, 28 -36  **Bibelvers: Luk. 9: 32 -34**  Peter og de andre hadde falt i dyp søvn. Nå våknet de og fikk se hans herlighet og de to mennene som sto sammen med ham. Da mennene skulle til å forlate ham, sa Peter til Jesus: «Mester, det er godt at vi er her. La oss bygge tre hytter, en til deg, en til Moses og en til Elia» – han visste ikke selv hva han sa. Mens han talte, kom det en sky og skygget over dem, og da de kom inn i skyen, ble de grepet av frykt. Det lød en røst fra skyen: «Dette er min Sønn, den utvalgte. Hør ham!» | | |